നസ്രത്ത് ജഹാന് അമ്മയായി, മുന് ഭര്ത്താവിന്റെ പ്രതികരണം വൈറല് നടിയും എംപിയുമായ നസ്രത്ത് ജഹാന് ആണ് കുഞ്ഞിന് ജന്മം നല്കി. അമ്മയും കുഞ്ഞും ആരോഗ്യത്തോടെയിരിക്കുന്നു. കൊല്ക്കത്തിയിലെ നിയോട്ടിയ ആശുപത്രിയില് കഴിഞ്ഞ 25നാണ് നടിയെ പ്രവേശിപ്പിച്ചത്. 26ന് നസ്രത്ത് കുഞ്ഞിന് ജന്മം നല്കി. നടന് യഷ് ഗുപ്തയാണ് നടി കുഞ്ഞിന് ജന്മം നല്കിയ വിവരം സ്ഥിരീകരിച്ചത്. നസ്രത്തിന്റെ മുന് ഭര്ത്താവ് നിഖില് ജെയിന് ഈ വാര്ത്തയില് പ്രതികരിച്ചതാണ് വൈറലാകുന്നത്. നസ്രത്ത് പ്രസവിച്ചുവെന്ന് തനിക്കറിയാമെന്നും എന്നാല് അവളുടെ ആണ്കുട്ടിയുമായി തനിക്ക് യാതൊരു ബന്ധവുമില്ലെന്നും നിഖില് ജെയിന് ഒരു മാധ്യമത്തോട് പ്രതികരിച്ചു. അവളുമായുള്ള എന്റെ അഭിപ്രായവ്യത്യാസങ്ങള് നവജാതശിശുവിനെ ആശംസിക്കുന്നതില് നിന്ന് എന്നെ തടയില്ല. ഞാന് അവള്ക്ക് നന്മ നേരുന്നു. കുഞ്ഞ് ആരോഗ്യവാനായി നല്ലൊരു ഭാവിയുണ്ടായി ജീവിക്കട്ടെ, നിഖില് പറഞ്ഞു തന്റെ ഭര്ത്താവ് നിഖില് ജെയിനുമായുള്ള വിവാഹം അസാധുവാണെന്ന് നേരത്തെ നസ്രത്ത് പ്രഖ്യാപിച്ചത് വലിയ വാര്ത്തയായിരുന്നു. പിന്നാലെ അധികം താമസിയാതെ, അവര് ഗര്ഭിണിയായ തന്റെ ചിത്രങ്ങള് പങ്കുവെച്ചു. ബംഗാളി നടനും നസ്രത്തിന്റെ കാമുകനുമായ യാഷ് ദാസ്ഗുപ്തയാണ് നടിയെ നിയോട്ടിയിലെ ആശുപത്രിയില് പ്രവേശിപ്പിച്ചത്. നസ്രത്തിന്റെ ആരോഗ്യത്തെക്കുറിച്ച് അന്വേഷിക്കുന്നവര്ക്ക്, അമ്മയും കുഞ്ഞും ആരോഗ്യത്തോടെ സുഖമായിരിക്കുന്നു, അദ്ദേഹം പറഞ്ഞു കുറച്ചുകാലത്തെ ഡേറ്റിംഗിന് ശേഷം 2019 ജൂണ് 19 ന് നടന്ന ഒരു സ്വകാര്യ ചടങ്ങില് നസ്രത്ത് ജഹാനും നിഖില് ജെയിനും തുര്ക്കിയില് വിവാഹിതരായി. എന്നാല് 2021 ന്റെ തുടക്കത്തില്, നിഖിലുമായുള്ള തന്റെ വിവാഹം ഇന്ത്യന് നിയമപ്രകാരം സാധുവല്ലെന്ന് നസ്രത്ത് ഒരു പ്രസ്താവനയില് വകാശപ്പെട്ടു. മുന് ഭര്ത്താവ് തന്റെ സ്വത്തുക്കളായ കുടുംബ ആഭരണങ്ങളും മറ്റ് നിരവധി സ്വത്തുക്കളും നിയമവിരുദ്ധമായി തടഞ്ഞു. തന്റെ ഫണ്ട് ദുരുപയോഗം ചെയ്തു എന്നും നടി പറഞ്ഞിരുന്നു.